stanford-oval/wikipedia huggingface dataset:
איינטרכט פרנקפורט (כדורגל נשים)
תארים והישגים

אליפות הבונדסליגה:
זכייה (7): 1998/1999, 2000/2001, 2001/2002, 2002/2003, 2004/2005, 2006/2007, 2007/2008 (שיא)
סגנות (6): 1995/1996, 1997/1998, 1999/2000, 2003/2004, 2010/2011, 2013/2014
הגביע הגרמני:
זכייה (9): 1999, 2000, 2001, 2002, 2003 ,2007, 2008, 2011, 2014 (שיא)
סגנות (4): 2004, 2005, 2006, 2012
ליגת האלופות לנשים:
זכייה (4): 2002, 2006, 2008, 2015
סגנות (2): 2004, 2012
שחקניות מפורסמות

גרמניה פטמירה אלושי
גרמניה נדין אנגרר
גרמניה קרסטין גרפרקס
גרמניה סימון לאודר
גרמניה רנטה לינגור
גרמניה קוני פוהלרס
גרמניה בירגיט פרינץ
גרמניה סליה סאסיץ'
גרמניה סנדרה סמיזק
יפן יוקי אוגימי
הערות שוליים

↑  "Eintracht und FFC Fusion: Eine Chance für beide". fr.de (בגרמנית). 12 בדצמבר 2019. נבדק ב-12 בדצמבר 2019. {{cite news}}:  (עזרה)
↑  "Start einer neuen Ära". Eintracht Frankfurt. 16 ביוני 2020. נבדק ב-16 ביוני 2020. {{cite news}}:  (עזרה)
פרנקפורט נגד פוטסדאם, מאי 2008
פרנקפורט זוכה בגביע אופ"א לנשים בשנת 2008
זפ הרברגר

יוזף "זֶפּ" הֶרבֶּרגֶר (גרמנית: Josef "Sepp" Herberger;‏ 28 במרץ 1897–28 באפריל 1977) היה כדורגלן ומאמן כדורגל גרמני. הרברגר ידוע בעיקר בזכות קריירת האימון הארוכה (28 שנים) שעשה בנבחרת גרמניה, עימה זכה במונדיאל 1954, בגמר שזכור כ"נס של ברן". בנוסף, הוא האדם שלו מיוחסות קלישאות הכדורגל: "הכדור הוא עגול" ו"כדורגל משחקים 90 דקות".
ביוגרפיה

זפ הרברגר נולד במרץ 1897 בעיר מנהיים. כשהיה בן 14 נפטר אביו, והרברגר נשלח לעבוד באתרי בנייה ובמפעל מתכות על מנת לעזור בפרנסת המשפחה. במרץ 1916, קצת לפני יום הולדתו ה-19, גויס הרברגר לצבא הגרמני. הוא שירת בצבא כמעט שלוש שנים, ובינואר 1919 השתחרר. לאחר שהשתחרר, המשיך לשחק בקבוצת ואלדהוף מנהיים, בה שיחק מאז 1914. במהלך שנותיו ככדורגלן, הוא שיחק שלוש פעמים בנבחרת גרמניה וכבש שני שערים לטובתה.
ב-1930, לאחר ארבע שנים בקבוצת טניס בורוסיה ברלין, הודיע הרברגר על פרישתו ועל מעבר למשרת מאמן הקבוצה. הוא אימן בקבוצה שנתיים, וב-1932, התמנה לעוזרו של דוקטור אוטו נרץ באימון נבחרת גרמניה. שנה לאחר מכן, הפך הרברגר לחבר במפלגה הנאצית, שהחלה לצבור כוח בפוליטיקה הגרמנית.
ב-1936, לאחר שגרמניה הודחה במפתיע ברבע גמר הטורניר האולימפי על ידי נבחרת נורווגיה, התפטר נרץ והרברגר מונה למאמן הנבחרת במקומו. מרגע מינויו, החל הרברגר להקדיש את כל כולו לנבחרת הגרמנית. המבחן הראשון של הרברגר היה מונדיאל 1938, שאליו הגיעה גרמניה כאחת המועמדות לזכייה. למרות הציפיות המוקדמות, הפסידה גרמניה כבר בסיבוב הראשון לשווייץ והודחה מהטורניר. הרברגר טען שההדחה המוקדמת נבעה מכך שהשלטונות בברלין הכריחו אותו לשתף שחקנים מאוסטריה, שבאותו הזמן כבר הייתה תחת שליטה גרמנית.
למרות ההדחה המבישה, נשאר הרברגר בתפקידו, אך מלחמת העולם השנייה שיבשה את תוכניותיו וגרמה להפסקת פעילות הכדורגל בכל אירופה. למרות זאת, המשיך הרברגר לעקוב אחר שחקני הנבחרת, שרבים מהם נשלחו להילחם ברחבי היבשת. הוא ניסה למנוע מהצבא לסכן את שחקניו יתר על המידה, ודוגמה לכך היא פריץ ואלטר – אותו דאג לשלוח לבסיס חיל האוויר שם הכיר את אחד מהקצינים הבכירים, כדי שזה ישמור עליו. עם סיום המלחמה, הוגדר הרברגר על ידי ועדה מיוחדת כחבר לשעבר במפלגה הנאצית, אבל כיוון שלא נטל חלק פעיל בפעולותיה, הוא לא יישלח למחנה עצורים בברית המועצות.
ב-1950, לאחר מסע יחסי ציבור רחב היקף, הוחזר הרברגר למשרת מאמן הנבחרת בה החזיק לפני המלחמה. באותה שנה, הוחרמו שני חלקיה של גרמניה מהשתתפות בגביע העולם, והרברגר החל להכין את נבחרתו לגביע העולם שייערך ארבע שנים לאחר מכן. גרמניה בראשות הרברגר אכן העפילה למונדיאל 1954 שנערך בשווייץ, ורשמה את אחת ההפתעות הגדולות בתולדות גביע העולם, כאשר זכתה בתואר על חשבון הונגריה החזקה שהייתה המועמדת הבולטת לזכייה. בשלב הבתים המוקדם נפגשו שתי הנבחרות, ונבחרת גרמניה הובסה בתוצאה 8-3. שני ניצחונות על טורקיה העלו את גרמניה לרבע הגמר. בשלב רבע הגמר ניצחה גרמניה את יוגוסלביה 0-2, ובחצי הגמר ניצחה את אוסטריה 1-6. במשחק הגמר שוב פגשה גרמניה את הונגריה, שלא נוצחה ב-32 משחקיה הקודמים. ההונגרים עלו ליתרון 2-0 בתוך שמונה דקות, אך שער של מקס מורלוק וצמד שערים של הלמוט ראן, האחרון שבהם שש דקות לסיום המשחק, קבעו מהפך 2-3 והכתירו את הגרמנים לאלופי עולם בפעם הראשונה. ההצלחה בטורניר נקראה "הנס של ברן" ויצרה תחושת אוטופיה בגרמניה שלאחר המלחמה.
תחת שרביטו של הרברגר, המשיכה גרמניה המערבית להתבסס בצמרת העולמית של עולם הכדורגל. במונדיאל 1958 העפילה אלופת העולם לחצי הגמר, אך הפסידה לשוודיה ולצרפת וסיימה במקום הרביעי. ארבע שנים לאחר מכן, במונדיאל 1962, הודחה גרמניה ברבע הגמר על ידי יוגוסלביה. משחקו האחרון של הרברגר כמאמן הנבחרת היה ב-7 ביוני 1964, בניצחון על נבחרת פינלנד, כשאחריו העביר את שרביט המאמן לעוזרו, הלמוט שן.
הרברגר נפטר מדלקת ריאות באפריל 1977 בוויינהיים הסמוכה לעיר הולדתו מנהיים.
לקריאה נוספת

Karl-Heinz Schwarz-Pich, Der Ball ist rund. Eine Seppl-Herberger-Biographie, Verlag Regionalkultur, 1996, ISBN 3929366398
Jürgen Leinemann, Sepp Herberger. Ein Leben, eine Legende, Heyne, 2004, ISBN 3453879864
יצחק סבאג

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1888 ה'תרמ"ח מקנס, מרוקו
 פטירה:  1971 (בגיל 83 בערך) ה'תשל"א טירת כרמל, ישראל 
 כינוי:  פחד יצחק
 מקום קבורה:  טירת כרמל 
 מקום פעילות:  מקנס במרוקו, טירת כרמל בישראל
 תקופת הפעילות:  ?–1971 
 תחומי עיסוק:  רבנות ודיינות
 רבותיו:  הרב חיים ברדוגו והרב שלמה טולדנו
 תלמידיו:  הרב שלום משאש, הרב גד נבון והרב יהודה כהן, הרב רפאל ברדוגו
 בני דורו:  הרב רפאל ברוך טולדנו
 חיבוריו:  אהל יצחק - עזרה לסופר
 
 תפקידים נוספים:  ראש ישיבה ור"מ
 
הרב יצחק סבאג (ה'תרמ"ח, 1888– ח' בטבת ה'תשל"א, 5 בינואר 1971) היה דיין וראש ישיבה, מגדולי רבני מרוקו במאה העשרים.[דרוש מקור]
ביוגרפיה

נולד במקנס שבמרוקו בשנת 1888 (ה'תרמ״ח) לשמחה וליוסף סבאג, ששימש כגזבר הקהילה היהודית בעיר. למד בצעירותו אצל הרב חיים ברדוגו והרב שלמה טולדנו. מגיל צעיר התגלה כישרונו כעילוי, ונודע כגאון בתורה.
בהגיעו לפרקו נישא לדונה בן עטר, בת למשפחה אמידה בעלת נכסים. יחד נולדו להם שבעה ילדים. בנו הבכור, אהרון, נחשב כבר בהיותו כבן 9 לגאון ובקיא בתורה. על אף גילו הצעיר, קיבל את הכינוי "רב" בשל כישרונו אשר הפליא רבנים שונים ברחבי מרוקו, ועשו את דרכם למקנס כדי להתרשם מ"ילד הפלא". בהיותו כבן 10 נפטר אהרון ממחלת השחפת. טרגדיות נוספות פקדו את משפחתו של הרב יצחק, ושלוש מבנותיו חלו אף הן במחלת השחפת ונפטרו. לאחר פטירת בתו, מזל, גידל הרב בביתו את 4 בנותיה היתומות עד לנישואיהן.
במשך השנים בהן חי במרוקו, התגורר ברחוב "דרב אל-גנדור" שבמקנס, אזור ששימש כמעבר בין המלאח הישן למלאח החדש. את מגוריו חלק את עם אחיו - הרב משה סבאג ומשפחתו. במקנס שימש כדיין, ראש ישיבת "כתר תורה״ ולאחר מכן כר"מ בישיבת חב"ד בעיר. בעודו משמש כדיין וראש ישיבה, הוציא תחת ידיו פסקי הלכה רבים, והסמיך רבים לרבנות. בנוסף לפועלו, שימש בהתנדבות גם כיו"ר ארגון ״ביקור חולים״ שייסד הרב רפאל ברוך טולדנו, אשר סייע לעניים לקבל שירותי רפואה ללא תשלום.
בשנת 1965 עלה לישראל עם אשתו ושתי בנותיו, בעוד בנו יעקב החליט להגר לצרפת. כשעלה לישראל קבע את מקום מגוריו בטירת כרמל, בעקבות אחיו שעלה ארצה זמן קצר לפניו. בטירת כרמל הקים את ישיבת "אוהל יצחק" במבנה בית הכנסת שנקרא בהמשך על שמו. בטירת כרמל חי עד שהלך לעולמו ב-5 בינואר 1971 (ח' טבת ה'תשל"א) כבן 83 בפטירתו.
אישיותו ופועלו

כל חייו היווה סמל לצניעות וענווה, ביתו היה ללא סממן של מותרות, ודאגתו לתלמידיו הייתה חשובה לו מכל. לא אכל ושתה בשר ויין. סירב בתוקף לקבל משרה בעלת שררה, ואף נענה בשלילה למשרת הרב הראשי לטירת כרמל, וכל זאת במטרה להקדיש את חייו ללימוד תורה. נודע בגישתו כלפי השונים ממנו ודאג לקרב בין שומרי מצוות לשאינם, ופתח את שערי ישיבתו לכל החפץ. הנחה את תלמידיו להיות פתוחים לקבלת מאמרים, דעות וספרי הלכה חדשים. בהקדמה לספרו "אהל יצחק - עזרה לסופר", כתב: "כי גם אם תמצא חידוש אחד שלא ידעת, הרי ייחשב לך לברכה". (סבאג, תשל"א). עוד כתב: "המחבר ספר או שמחדש חידוש בתורה צריך לברך שהחיינו על שזיכהו השם לדבר הזה" (סבג, תשל"א).
לפני פטירתו ביקש להיקבר בעיר מגוריו, ולא בירושלים וזאת מתוך אמונה שכל אדמת ארץ ישראל היא אדמה קדושה.
תלמידיו

הרב שלום משאש - רבה של ירושלים
הרב יהודה כהן
הרב גד נבון - הרב הראשי לצה"ל
הרב משה ויזגאן - רבה של אסואירה.
הרב שמעון סויסה - הרב הראשי למרוקו.
הרב רפאל ברדוגו - אב בית דין של מקנס ואחר כך רב קריית שמואל
תלמידיו העידו כי היה גאון בתורה. תלמידו הקרוב, הרב יהודה כהן כתב בהקדמה לספרו: ”אחד מגאוני אשכנז שנשא ונתן עמו בהלכה אמר בזו הלשון: זאת מרגלית יקרה שאין למצוא הרבה כמוה בעולם התלמוד ” (כהן, תשס"ג). ”הרב יצחק סבאג היה דקדקן במצוות בקלה כבחמורה, לימד את תלמידיו לקבוע עיתים לדיני תורה כפי שקובעים עיתים לשיעורי גמרא ” (כהן, תשס"ג).
חיבורו

אהל יצחק - עזרה לסופר, הלכות וחידושים
לקריאה נוספת

שמעון ואנונו, ארזי הלבנון - תולדות חכמי יהדות ספרד והמזרח, (עמ' 1315 - 1316, חלק ג')
ט. דויטש, ביקוד החמה - תולדותיו של רבי ברוך טולדנו, הוצאת חכמה, ירושלים ה'תשמ"ט, (עמ' 46)
יוחנן אלול, אורה של ירושלים - פרקים ממסכת חייו של הרב שלום משאש, (עמ' 40 - 41)
מאיר עטיה, משולחן אבותינו - אוצר מנהגי מרוקו (בהקדמה)
הרב שלום משאש, מזרח שמש (בהקדמה)
Insieme: 1992

"Insieme: 1992" (בעברית: "ביחד: 1992") הוא השיר הזוכה בתחרות אירוויזיון 1990 שהתקיימה בזאגרב, יוגוסלביה. השיר בוצע באיטלקית על ידי טוטו קוטוניו, שגם כתב ואת הלחין את השיר, עבור איטליה והיווה את הניצחון השני של המדינה בתחרות.
אירוויזיון 1990

השיר עוסק באיחוד האומות השונות של אירופה. שם השיר, שפירושו "יחד: 1992" באיטלקית, מתייחס לשנה שבה היה אמור האיחוד האירופי להתחיל את פעולתו. קוטוניו ביצע את השיר יחד עם להקת Pepel in kri הסלובנית, שייצגה את יוגוסלביה בשנת 1975. הלהקה הורכבה מחמישה זמרים שהיו זמרי הליווי של קוטוניו בשיר.
השיר בוצע לקראת סוף הלילה והיה הביצוע ה-19 בגמר. בתום ההצבעה קיבל 149 נקודות, וזכה במקום הראשון מתוך 22 השירים שהשתתפו.
רשימת השמעה

סינגל (תקליטור)
"Insieme: 1992"‏ – 4:00
"Insieme: 1992" (אינסטרומנטלי) – 4:00
סינגל (7 אינץ')
"Insieme: 1992"‏ – 4:00
"Insieme: 1992" (אינסטרומנטלי) – 4:00
מיקומי שיא

|   ‏‏‏  מצעדים ודירוגים (1990)> מדינה |   ‏‏‏  מצעדים ודירוגים (1990)> מצעד |   ‏‏‏  מצעדים ודירוגים (1990)> מיקום שיא |   ‏‏‏  מצעדים ודירוגים (1990)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אירופה | אירופה הוט 100 | 19 |  |
|  איטליה | מצעד הסינגלים האיטלקי | 14 |  |
|  גרמניה המערבית | GfK – טופ 100 | 13 |  |
|  הולנד | מצעד 40 הסינגלים ההולנדיים | 18 |  |
|  הולנד | מצעד 100 הסינגלים ההולנדיים | 15 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 25 |  |
|  פלנדריה | אולטראטופ 50 | 8 |  |
|  צרפת | SNEP | 9 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (1990)> מדינה |   ‏‏‏  מצעדי סוף שנה (1990)> מצעד |   ‏‏‏  מצעדי סוף שנה (1990)> מיקום שיא |   ‏‏‏  מצעדי סוף שנה (1990)>  |
| --- | --- | --- | --- |
|  אוסטריה | Ö3 אוסטריה טופ 40‏ | 3 |  |
|  אירופה | אירופה הוט 100 | 44 |  |
|  גרמניה המערבית | GfK – טופ 100 | 58 |  |
|  פלנדריה | אולטראטופ 50 | 84 |  |
|  שווייץ | המצעד השווייצרי | 14 |  |
נתוני מכירות

| מקום | תארים | מכירות |
| --- | --- | --- |
| צרפת (SNEP) | כסף | 200,000* |
| שווייץ (IFPI Switzerland) | זהב | 20,000^ |
* מכירות בלבד ^ משלוחים בלבד
הערות שוליים

↑  InfoDisc : Les Certifications Officielles des 45 T. / Singles / Titres (Depuis 1073), infodisc.fr
↑  Die Offizielle Schweizer Hitparade - hitparade.ch, www.swisscharts.com
| --- | --- |
בקרת זהויות :  MusicBrainz release group: 2095cc3e-dd25-4c8a-a220-7e8fd3b5a5ab  MusicBrainz work: 4579718c-899c-460b-b130-a889f068382e
לך תזכור

| --- | --- |

 סוגה:  פודקאסט חינוכי, הסכת היסטוריה 
 מנחים:  עקיבא נוביק 
 ארץ מקור:  ישראל 
 מספר פרקים:  13 (נכון ל־23 בדצמבר 2024) 
 הפקה
 חברת הפקה:  כאן הסכתים 
 אורך פרק:  30 דק' 
 קישורים חיצוניים
 אתר רשמי
 
לך תזכור הוא הסכת מבית כאן הסכתים שיצרו ניר גורלי ועקיבא נוביק. ההסכת עוסק בזיכרון השואה ובהשפעתו על החברה הישראלית.
היסטוריה

ההסכת הוזרם לראשונה בשנת 2022 לקראת יום הזיכרון לשואה ולגבורה עם חמישה פרקים שהוזרמו מסוף אפריל עד תחילת מאי 2022. בשנתיים שלאחר מכן הוזרמו מספר פרקים לקראת יום הזיכרון לשואה ולגבורה. נכון ל-2023, לתשעת הפרקים הראשונים של ההסכת היו יותר מ־200 אלף האזנות.
ביוני 2024 זכה ההסכת בפרס דליה סיגן.
פרקים

| שם הפרק | תקציר הפרק | אורך הפרק | תאריך הזרמה | מקור |
| --- | --- | --- | --- | --- |
| איזהו גיבור | צורות שונות של גבורה של ניצולי השואה בראי התבגרות החברה הישראלית. | 29 דקות | 6 במאי 2024 |  |
| לך תזכור את הפוגרומים | השוואת אסונות לשואה, והסכנה שבעמעום טרגדיות באמצעות שימוש בהשוואה זו. | 29 דקות | 5 במאי 2024 |  |
| איך נזכור? | בין עיצוב זיכרון השואה לעיצוב זיכרון טבח שבעה באוקטובר. | 31 דקות | 2 במאי 2024 |  |
| הכל נשאר במשפחה? | האם אנחנו יורשים את הטראומות של ההורים שלנו, איזו שואה יכירו בני הדור הרביעי, ואיך קורה שבישראל 2023 צעירים מפתחים תסביכים שקשורים בשואה גם אם אינם צאצאים לניצולים? | 34 דקות | 18 באפריל 2023 |  |
| בלשי אומות העולם | התחקירים הבלשיים במחלקת חסידי אומות עולם ביד ושם חושפים את המאמצים שעושה ישראל למצוא נקודות אור בסיפורי השואה. אבל איך מתמודדים עם הלחצים המדיניים, התיקים הגנוזים והתמעטות העדויות? | 37 דקות | 17 באפריל 2023 |  |
| להכחיש את אנה | איך הפכה אנה פרנק לאושיית רשת ולאייקון פמיניסטי מהגדולים בהיסטוריה. היומן הכי נמכר בכל הזמנים ממשיך לעצב את זכר השואה, להטריף מכחישי שואה מכל העולם ולהוליד חיקויים שונים. | 32 דקות | 16 באפריל 2023 |  |
| לוחמי הזיכרון | מה עושים ציידי הנאצים האחרונים ב-2023? מי מחליפים את לוחמי הזיכרון בארץ ובעולם, כשזירת המאבק עוברת לאינטרנט? פרק על הדרך שבה משכתבות מדינות באירופה את חלקן בשואה, והאנשים שעומדים מנגד. | 26 דקות | 26 בינואר 2023 |  |
| הממזרים | אחרי המלחמה יצאו קבוצות של יהודים במסע נקמה בנאצים ממש כמו בסרט "ממזרים חסרי כבוד". אבל את התכנית שלהם אפילו טרנטינו לא היה מסוגל להמציא. | 37 דקות | 9 במאי 2022 |  |
| בדיחה עם שפם | למה אנחנו מספרים כל כך הרבה בדיחות שואה, מתי התחלנו ולמי מותר? עקיבא נוביק חוזר להיסטוריה של ההומור השחור, מהגטאות עצמם דרך בדיחות הניצולים ועד היום. | 20 דקות | 2 במאי 2022 |  |
| הפרזנטור של הרוע | עקיבא נוביק חוזר לאחד הפרקים האפלים ביותר בשואה - הרפואה הנאצית, על פשעיה והישגיה, ושואל: למה מכל הרופאים הנאצים אנחנו זוכרים דווקא את מנגלה? | 31 דקות | 27 באפריל 2022 |  |
| משחק של ידידות | מתי התחלנו לחבב את הגרמנים ואפילו קצת לסלוח להם? עקיבא נוביק על משחק הכדורגל ההיסטורי שסימל רגע משמעותי במערכת יחסים מורכבת. | 27 דקות | 26 באפריל 2022 |  |
| משפטי היהודים | הפרק עוסק במשפטים של פושעי מלחמה נאצים שנערכו בגרמניה לאחר השואה, ומה הם אומרים על החברה הגרמנית מאז ועד היום. | 39 דקות | 25 באפריל 2022 |  |
פרסים

| שנה | פרס | קטגוריה | תוצאה | מקור |
| --- | --- | --- | --- | --- |
| 2024 | פרס דליה סיגן | יצירתיות יוצאת דופן ברדיו | זכייה |  |
הערות שוליים

1 2 3 4 5 6 7 8 9 10 11 12 13  לך תזכור, באתר כאן הסכתים (ארכיון)
↑  אריה יואלי, ‏יום השואה תשפ"ב: עקיבא נוביק מבקש "לך תזכור", באתר "סרוגים", 27 באפריל 2022
↑  יום השואה הראשון שלאחר ה-7 באוקטובר, באתר ערוץ 7
↑  עקיבא נוביק יצא לבדוק: איך השואה תשפיע על השבעה באוקטובר?,  באתר כיפה
↑  יום השואה 2024 | "לך תזכור", באתר JANANA חדשות
1 2  קובי עוזיאלי, הפודקאסט של העיתונאי הדתי זכה בפרס כספי, באתר בחדרי חרדים, ‏7 ביוני 2024 (ארכיון)
1 2 3 4 5 6 7 8 9 10 11 12  לך תזכור Memorate, באתר podtail (ארכיון)
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
ארץ עוץ

ערך זה עוסק בארץ בדיונית המשמשת כרקע לעלילת סדרת ספרי עוץ. אם התכוונתם לארץ מקראית, ראו .
ארץ עוץ
ארץ עוץ (באנגלית: Oz) היא ארץ בדיונית המשמשת כרקע לעלילת סדרת ספרי עוץ של ליימן פרנק באום.
ארץ עוץ מוזכרת בספר "הקוסם מארץ עוץ" משנת 1900, אחת מארצות בדיוניות רבות, שאותן יצר באום בסדרת ספריו. ספר זה זכה לפופולריות הרבה ביותר מבין ספריו של באום. בעקבות הצלחת הספר באום המשיך לכתוב ספרים בסדרת עוץ אשר עלילותיה התרחשו בארץ עוץ ובארצות השוכנות בסביבתה.
ארץ עוץ מתוארת בספרים המקוריים כמקום אמיתי - שלא בדומה לעיבוד הקולנועי המפורסם משנת 1939 בו ארץ עוץ מוצגת כארץ בדיונית אשר מתקיימת בחלומותיה של דורותי.
בסך הכול, באום כתב 14 ספרי ילדים ו-6 ספרים קצרים על ארץ עוץ. לאחר מותו של באום, רות פלומלי תומפסון וסופרים נוספים כתבו ספרי המשך לסדרת ספרי עוץ המקורית.
ארץ עוץ, שמה של הארץ בתרגום העברי, מוזכרת בתנ"ך כארצו של איוב, בספר איוב, פרק א', פסוק א': ”אִישׁ הָיָה בְאֶרֶץ עוּץ, אִיּוֹב שְׁמוֹ”, במגילת איכה, פרק ד', פסוק כ"א: ”שִׂישִׂי וְשִׂמְחִי בַּת-אֱדוֹם יוֹשֶׁבֶת בְּאֶרֶץ עוּץ” וכן בספר ירמיהו, פרק כ"ה, פסוק כ': ”וְאֵת כָּל הָעֶרֶב וְאֵת כָּל מַלְכֵי אֶרֶץ הָעוּץ וְאֵת כָּל מַלְכֵי אֶרֶץ פְּלִשְׁתִּים וְאֶת אַשְׁקְלוֹן וְאֶת עַזָּה וְאֶת עֶקְרוֹן וְאֵת שְׁאֵרִית אַשְׁדּוֹד”. השם עוץ מופיע גם מספר פעמים בתנ"ך כשם אדם. את השם העברי טבע ירושלים סגל בעת תרגום הסרט לעברית, שכן הספר לא תורגם קודם לכן.
גאוגרפיה

ארץ עוץ היא ממלכה המחולקת לחמישה חלקים הנשלטים על ידי קוסם מופלא שחי בעיר הברקת, לכל אחד מארבעת החלקים האחרים יש שליט מקומי שכפוף לקוסם וצבע שמאפיין את הנוף בו.
גאוגרפיה > עיר האזמרגד

עיר האזמרגד (באנגלית: The Emerald City) היא עיר הבירה של ארץ עוץ הנמצאת ביבשת נונסטיקה. העיר נמצאת בדיוק במרכז ארץ עוץ וגובלת בכל אחת מארבע הארצות האחרות. על פי הספר הראשון בסדרה, הקוסם בנה את העיר ומינה עצמו לשליט שלה. בספרים מאוחרים יותר מסופר שהקוסם הגיע לשם ופיתח את העיר, אך לא הקים אותה ממש. בזמן שלטונו של הקוסם כל תושבי העיר נאלצים להרכיב משקפיים מיוחדים שדרכם נראית העיר בצבע ירוק כמו ברקת ומכאן שמה. העיר נחשבת עשירה מאוד ומלאת מסתרים.
בראש עיר האזמרגד עומדת המשפחה המלכותית, שגרה בארמון הנמצא במרכז העיר. המלך הראשון הידוע של העיר היה אביו של המלך פאסטוריה, ואחריו מלך המלך פאסטוריה עצמו. לאחר מכן שלט בעיר הקוסם הגדול מארץ עוץ, וכאשר הוא עזב החל לשלוט בעיר הדחליל. בזמן שלטונו של הדחליל התבצעה הפיכה בעיר שהעלתה לשלטון את ג'ינג'ור (Jinjur), מפקדת צבא הבנות. בזמן שלטונה נמצאה בתו האבודה של המלך פאסטוריה, הנסיכה עוצמה (Ozma), שהדיחה את ג'ינג'ור והחלה לשלוט בעיר עד לסוף הסדרה.
גאוגרפיה > ארץ המנצ'קינים (ארץ המזרח)

ארץ המנצ'קינים (באנגלית: Munchkin Country) או אוזנקים נמצא במזרח ארץ עוץ ונשלט על ידי המכשפה המרשעת מן המזרח עד לבואה של דורותי. תושבי הארץ נקראים מנצ'קינים והצבע האהוב עליהם הוא כחול, בו הם צובעים את ביתם ונוהגים להתלבש. ביתה של דורותי נחת בארץ המנצ'קינים והרג את המכשפה הרעה, ובכך שחרר את הארץ משלטון הרודנות שלה. בנוסף ארץ המנצ'קינים הוא מקום הולדתם של הדחליל, איש-הפח והאריה הפחדן. בארץ עוברת גם דרך הלבנים הצהובות.
גאוגרפיה > ארץ המנצ'קינים (ארץ המזרח) > דרך האבנים הצהובות

דרך האבנים הצהובות (באנגלית: Yellow Brick Road) היא שביל הבנוי לבנים צהובות המוביל מארץ המנצ'קינים לעיר הברקת, ובו הולכים דורותי וחבריה כדי להגיע לקוסם. בספר ההמשך נערת-הטלאים מעוץ מתגלה כי ישנה עוד דרך לבנים צהובות שמובילה לעיר הברקת.
אחת הטעויות הנפוצות, שמתרחשת גם בסרט שנעשה על פי הספר, היא שנהוג לחשוב שדרך הלבנים הצהובות מובילה לארץ עוץ. האמת היא שדרך הלבנים הצהובות כבר נמצאת בארץ עוץ והיא מובילה רק לעיר הברקת.
על פי תאוריה של קוראי סדרת הספרים, לכל ארץ יש דרך לבנים שמובילה אל עיר הברקת, וההבדל בין הדרכים הוא הצבע שלהן. לתאוריה זו אין שום ביסוס בספרים עצמם אבל בסדרת הטלוויזיה היא מומשה, וכאשר דורותי הלכה לפגוש את הקוסמת מהדרום היא השתמשה בדרך הלבנים האדומות.
גאוגרפיה > מחוז הווינקים (ארץ המערב)

ארץ הווינקים (באנגלית: Winkie Country) נמצאת במערב ארץ עוץ ועליה שלטה המכשפה המרשעת מן המערב, אשר שעבדה את תושביה. כאשר דורותי הרגה את המכשפה, היא שחררה את התושבים שהיו אסירי תודה. לאחר מכן, הם המליכו עליהם את איש-הפח כמלכם החדש. הצבע המאפיין את הנוף ואת האנשים החיים בארץ הווינקים הוא צהוב.
גאוגרפיה > מחוז הווינקים (ארץ המערב) > העיר טאי

העיר טאי נמצאת בארץ הווינקים והיא שטח לא מוכר בארץ עוץ. היא מופיעה לראשונה בספר הנסיכה האבודה של ארץ עוץ. העיר מוקפת ביער קסום שמשנה את צורתו וכך מונע מאנשים להגיע אליו.
האנשים החיים בעיר נקראים טאיסטים והם יצורים קסומים בעלי ראש של בצורת יהלום וגוף בצורת לב, מערכת העיכול שלהם מרופדת בזהב ובכך מאפשרת להם להתקיים מאכילת קוצים שגדלים בעיר. למרות שהעיר נמצאת בתחומי ארץ עוץ היא לא כפופה לנסיכה עוצמה מפני שתושבי העיר פשוט לא מודעים לקיומה ומניחים שהם האנשים היחידים ביקום.
תושבי העיר חושבים שהם אדונים לעצמם ואינם מונהגים על ידי אף אחד אבל בפועל ישנה דמות בשם קוקו לורם שבשל חוכמתה הרבה היא פותרת סכסוכים בין אנשים באמצעות המצאת חוקים בטענה שהם קיימים כבר שנים, ובכך הוא גורם לאנשי העיר לעשות ככל העולה על רוחו.
גאוגרפיה > ארץ ג'יליקין (ארץ הצפון)

ארץ ג'יליקין (באנגלית: Gillikin Country) נמצאת בצפון ארץ עוץ ועליה שולטת הקוסמת הטובה מן הצפון, הצבע המאפיין את הממלכה הוא סגול. ג'יליקין היא הארץ שבה התגוררה המכשפה ממבי, זיק/ברקת, וג'ק ראש דלעת. כמו כן זו הארץ ממנה הגיעו הקופים המכונפים. בעבר שלטה שם נסיכה עם משפחת המלוכה שלה, מה עלה בגורלה לא ברור. בהמשך סדרת הספרים, מתגלה כי ממבי שלטה בארץ ג'יליקין כמכשפה הרעה מהצפון עד שהודחה בידי הקוסמת הטובה מהצפון.
גאוגרפיה > ארץ הקוואדלינגים (ארץ הדרום)

ארץ הקוואדלינגים (באנגלית: Quadling Country) נמצאת בדרום ארץ עוץ ונשלטת על ידי גלינדה, הקוסמת הטובה מן הדרום. הצבע המאפיין אותה הוא אדום. בארץ הקוואדלינגים נמצא היער עליו שולט האריה הפחדן מאז סוף הספר הראשון, בנוסף נמצאת שם ארץ החרסינה העדינה ויער העצים הלוחמים.
גאוגרפיה > ארץ הקוואדלינגים (ארץ הדרום) > ארץ החרסינה העדינה

ארץ החרסינה העדינה (באנגלית: Dainty China Country) היא ארץ מסתורית השוכנת בתוך ארץ קוודלינג שבארץ עוץ. הארץ כולה עשויה מחרסינה כולל האנשים והחיות החיים בה. כאשר דורותי, הדחליל, איש-הפח והאריה היו בדרכם לפגוש את גלינדה, הקוסמת הטובה מן הדרום, הם עברו בדרך בארץ החרסינה ואף שברו בטעות את רגלה של אחת הפרות שם.
האנשים בארץ החרסינה לא יכולים לחיות מחוץ לה, כיוון ששם הם יהפכו לחרסינות רגילות ללא יכולת לזוז ולדבר, זאת אנו יודעים מהמפגש בין דורותי לנסיכת החרסינות כאשר דורותי ביקרה בארץ החרסינות וביקשה מהנסיכה לבוא עמה לקנזס.
גאוגרפיה > יבשת נונאסטיקה

מסביב לארץ עוץ ישנו מדבר המכונה המדבר הקטלני (Deadly Desert) ומסביבו נמצאות ארצות נוספות המקיפות את ארץ עוץ כל הארצות ביחד יוצרות את יבשת נונאסטיקה שמוקפת באוקיינוס הנונסטיקי האגדי. ארץ עוץ היא הארץ הגדולה והעשירה ביותר ביבשת.
תושבי ארץ עוץ אינם עוזבים את ארצם לארצות אחרות בגלל המדבר ואין להם שום קשר עמם, לעומתם הארצות האחרות מקיימות קשרים ביניהם.
גאוגרפיה > המדבר הקטלני

המדבר הקטלני הוא המדבר הקסום שמקיף את ארץ עוץ ומפריד אותה משאר הארצות של היבשת. למרות שהשם המדבר הקטלני מתייחס לכל המדבר הוא בעצם השם של החלק המזרחי של המדבר, שמחולק לארבעה חלקים:
המדבר הקטלני במזרח
המדבר הנע במערב
מדבר החול הגדול בדרום
המדבר הבלתי ניתן לחציה בצפון.
כל מי שדורך על החול של אחד המדבריות האלו מתפורר והופך לחול שבונה את המדבר, עם זאת ישנם אנשים שהצליחו לחצות אותו, בהם דורותי.
גאוגרפיה > הממלכה הקסומה של מו

הממלכה הקסומה של מו או בקיצור מו (Mo) נמצאת על יבשת נונאסטיקה, לא ברור היכן בדיוק. הממלכה מופיע בפעם הראשונה בספר אחר שכתב פרנק באום שנה לפני שהוא כתב את הקוסם מארץ עוץ, ספר שלא זכה להצלחה. בספר התשיעי בסדרה הדחליל מארץ עוץ הדחליל מגיע לביקור בממלכה.
מו מלאה בדמויות מסתוריות ובקסמים בראשה עומד מלך ששמו הוא פשוט "המלך" (The Monarch) ומלכה ששמה הוא "המלכה" (The Queen).
גאוגרפיה > מקורות השראה

עיר הברקת נוצרה בהשראת "העיר הלבנה" אשר הוקמה על ידי דניאל ברנהם ופרדריק לו אולמסטד במיוחד בשביל התערוכה העולמית של שיקגו (1893) בה פרנק ליימן באום אשר היה תושב שיקגו ביקר לעיתים קרובות. 
באופן סכמתי, ארץ עוץ דומה מאוד לארצות הברית: במזרח, אדמות החקלאיות ואזורים מיוערים; במערב, שטחים אשר אינם מיוערים ושדות חיטה ובדרום, שטחים פוריים רבים.
תושבי ארץ עוץ > בני האלמוות

העולם של ספרי עוץ נשלט על ידי בני אלמוות הכוללים פיות, ננסים, בנות ים, נימפות, ומספר גזעים אשר נוצרו על ידי באום בעצמו.
תושבי ארץ עוץ > בני האלמוות > פיות

גזע הפיות הוא גזע רב עוצמה אשר לכאורה מכיל כוח בלתי מוגבל. הם נעים בקבוצות ויש להם מלכה משלהם. הם מבלים את עיקר זמנם בהגנה על בני התמותה ובריקודים.
תושבי ארץ עוץ > בני האלמוות > ננסים

באום הציג את הננסים (Nome) לראשונה בספר עוצמה מעוץ, והם שימשו כדמויות הרעות לכל אורך הסדרה. הננסים הם גזע החי באזורים תת-קרקעיים אשר מבלים את מרבית זמנם בכריית אבנים יקרות מן האדמה. לגזע הננסים צבא מסיבי, אבל הם לא מחזיקים ביכולות קסם רבים. על אף שהם ממלאים תפקיד מרכזי לאורך סדרת ספרי עוץ, במשך רוב הסדרה, אין למעשה ננסים אשר מתגוררים בארץ עוץ. שמם באנגלית הוא למעשה, שיבוש של המילה Gnome, שפירושה הוא, כאמור ננס.